CELEX: 62019CN0801
Language: et
Date: 2019-10-31 00:00:00
Title: kohtuasi C-801/19: Eelotsusetaotlus, mille on esitanud Upravni sud u Zagrebu (Horvaatia) 31. oktoobril 2019 – FRANCK d.d., Zagreb versus Ministarstvo financija Republike Hrvatske, Samostalni sektor za drugostupanjski upravni postupak, Zagreb

27.1.2020   
            
            
               ET
            
            
               Euroopa Liidu Teataja
            
            
               C 27/23
            
         
      Eelotsusetaotlus, mille on esitanud Upravni sud u Zagrebu (Horvaatia) 31. oktoobril 2019 – FRANCK d.d., Zagreb versus Ministarstvo financija Republike Hrvatske, Samostalni sektor za drugostupanjski upravni postupak, Zagreb
      (kohtuasi C-801/19)
      (2020/C 27/29)
      Kohtumenetluse keel: horvaadi
      
         Eelotsusetaotluse esitanud kohus
      
      Upravni sud u Zagrebu
      
         Põhikohtuasja pooled
      
      
         Kaebaja: FRANCK d.d., Zagreb
      
         Vastustaja: Ministarstvo financija Republike Hrvatske, Samostalni sektor za drugostupanjski upravni postupak, Zagreb
      
         Eelotsuse küsimused
      
      
                  1.
               
               
                  Kas teenus, millega tehakse kaebajale, mis ei ole finantsasutus, kättesaadavaks rahalised vahendid ühekordse tasu eest, mis on 1 % konkreetsest summast, on käsitatav kui „krediidi andmine ja läbirääkimine ning krediidi haldamine krediidiandja poolt“ käibemaksudirektiivi (1) artikli 135 lõike 1 punkti b tähenduses, olgugi et lepingus ei ole kaebaja ametlikult laenuvõtjana märgitud?
               
            
                  2.
               
               
                  Kas veksel, see tähendab väärtpaber, mis sisaldab selle väljastaja jaoks kohustust tasuda teatav rahasumma isikule, kes on kõnealusel väärtpaberil märgitud võlausaldajaks, või isikule, kes on seaduses sätestatud viisil väärtpaberi hiljem omandanud, on muu vabalt kaubeldav maksevahend käibemaksudirektiivi artikli 135 lõike 1 punkti d tähenduses?
               
            
                  3.
               
               
                  Kas kaebaja teenus, millega ta saatis veksli väärtusest 1 % tasu eest, mida võetakse veksli väljastajalt, veksli edasi faktooringettevõtjale ja kandis viimaselt saadud summa üle veksli väljastajale ja garanteeris faktooringettevõtjale, et veksli väljastaja tasub vekslist tuleneva võlanõude, kui see muutub sissenõutavaks, kujutab endast:
                  
                              a)
                           
                           
                              käibemaksust vabastatud teenust käibemaksudirektiivi artikli 135 lõike 1 punkti b tähenduses;
                           
                        
                              b)
                           
                           
                              käibemaksust vabastatud teenust käibemaksudirektiivi artikli 135 lõike 1 punkti d tähenduses?
                           
                        
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).